Текст за објаву на сајту МЗСЗ 

[bookmark: _GoBack]Додатно финансирање за Пројекат унапређења здравствених система HSIP (у даљем тексту: Пројекат) проширује и продубљује активности у Републици Српској како би се додатно побољшали квалитет здравствене заштите, ефикасност и финансијска одрживост здравственог система. 

Додатно финансирање за Пројекат подржава два главна подручја рада: (i) инвестиције у унапређење квалитета здравствених услуга, дигитално здравство и инфраструктуру; и (ii) спровођење додатних реформи здравственог система повезаних са условима заснованим на учинку. 

У оквиру Додатног финансирања за Пројекат, Република Српска ће предузети санацију, реконструкцију и доградњу/изградњу три јавне установе (ЈЗУ Специјална болница за психијатрију Соколац, ЈЗУ Специјална болница за хроничну психијатрију Модрича и ЈУ Дом за лица са инвалидитетом у Вишеграду) - како би се побољшали услови за рад запослених и боравак пацијената, квалитет здравствених услуга, функционалност и енергетска ефикасност објеката односних установа. Ова улагања укључују грађевинске радове, набавке опреме и консултантских услуга, како би се обезбиједио континуитет и унаприједио квалитет у пружању услуга здравствене заштите. Такође, додатним финансирањем ће се финансирати набавка медицинске, лабораторијске и комуникационе опреме, санитетских возила, техничких унапређења интегрисаног здравственог информационог система Републике Српске (ИЗИС), те расхода повезаних са институционалним реформама и унапређењем финансијске одрживости здравственог система. 

Акценат додатног финансирања је на јачању менталног здравља, посебно наглашавајући укључивање заинтересованих страна са пацијентима психијатријских установа, њиховим породицама, особљу установа, узимајући у обзир да ће сва настала побољшања (здравствена и инфраструктурна) одговарати пацијентима и њиховим потребама.

У склопу  припреме пројекта, Министарство здравља и социјалне заштите Републике Српске, као институција која ће реализовати пројекат, обезбиједиће потпуну усклађеност реализације пројекта са еколошким и друштвеним оквиром (Environmental and Social Framework  – ESF) Свјетске банке. За потребе припреме и имплементације пројектних активности израђени су Оквир за управљање животном средином и друштвеним питањима (ESMF) и План укључивања заинтересованих страна (SEP), који подлијежу јавном објављивању и консултацијама, а налазе се на страници овог Министарства.
Позивају се сви заинтересовани да доставе своје коментаре или приједлоге на наведене документе путем сљедеће адресе електронске поште:  konsultant.projekathsip@gmail.com.


